ઈરાનનું તેલ ટેન્કર સાંચી ગત રવિવારે (૧૪ જાન્યુ.એ) દરિયાકાંઠામાં ડૂબી ગયું. એક સપ્તાહ પહેલાં તે સળગી ઊઠ્યું હતું અને તેના ધૂમાડા હવામાં સેંકડો મીટર સુધી ગયા. આ દુર્ઘટનામાં ૩૨ ખલાસીઓ પૈકી માત્ર ત્રણ જણાંના મૃતદેહ જ મળ્યાં છે. આ જહાજમાં ૧.૩૬ લાખ ટન બેરલ તેલ (ઑઇલ) હતું. તેનાથી ચીનનો દરિયાકાંઠો જબરદસ્ત પ્રદૂષિત થવાની શક્યતા છે. ઑઇલ ટૅન્કરમાં કન્ડેસેટ ઑઇલ હતું, તે જાડું કાળું ઑઇલથી જુદું હતું. તેના બદલે રંગવિહોણું ઑઇલ કેટલીક ચોક્કસ સ્થિતિમાં માત્ર પ્રવાહી જ હોય છે. અને તે પાણીમાં દ્રાવ્ય હોય છે. તેનાથી તેને અલગ પાડવું અને પકડવું અઘરું હોય છે.